ભવ્ય રાવલ આ નામ મેં એમના પુસ્તક ‘અન્યમનસ્કતા’ નવલકથાના વિમોચનને દિવસે જ સાંભળેલું. આ યુવા લેખકને મળવાનું ડીસેમ્બર ૨૦૧૪માં થયું હતું. ત્યારથી અત્યાર સુધીની ઓળખાણનાં સમયગાળા વિશે કહું તો… ભવ્ય રાવલનું વ્યક્તિત્વ લાગણીશીલ, સહાયક, શાંત અને વિચારશીલ છે. આ ઉપરાંત થોડા વધતાં અંશે ક્રોધ અને આક્રોશ પણ તેમનામાં છે. જે કેટલીક વખતે તેમને મદદરૂપ બને છે અને કેટલીક વખતે તેમને મુશ્કેલીમાં પણ મૂકે છે. સૌથી વધુ અગત્યની બાબત એમના વ્યક્તિત્વની એ છે કે તેઓને પોતાના વ્યક્તિગત વિચાર છે, મૌલિક મંતવ્ય છે, અંગત અભિપ્રાય છે. સામાન્ય માણસમાં આ બાબત ખૂબ જ ઓછી જોવા મળે છે. ઘણાં ખરાં લોકો બીજાનાં અનુકરણથી વિચારોથી